ai4bharat/Pralekha huggingface dataset:
பாதுகாப்பு அமைச்சகம்
சுதந்திர தின விழா முன்னேற்பாடுகள் குறித்து பாதுகாப்புத் துறை இணை அமைச்சர் ஆய்வு
புதுதில்லியில் உள்ள செங்கோட்டையில் சுதந்திர தின கொண்டாட்டங்களில் பங்கேற்கும் தேசிய மாணவர் படையினரிடையே  பாதுகாப்புத் துறை இணை அமைச்சர் திரு அஜய் பட் இன்று  உரையாற்றினார். நாட்டின் அனைத்து மாவட்டங்களிலிருந்தும் இந்த என்சிசி மாணவர்கள் தேர்வு செய்யப்பட்டுள்ளனர்.
என்சிசி மாணவர்களிடையே உரையாற்றிய திரு அஜய் பட், நாட்டிற்காக தங்கள் இன்னுயிரை தியாகம் செய்த வீரர்கள் எப்போதும் நம் அனைவருக்கும் உத்வேகத்தின் ஆதாரமாக இருப்பதாகக் கூறினார். என்.சி.சி மாணவர்கள் எதிர்கால வீரர்கள் என்றும் அவர் தெரிவித்தார். இந்த மாணவர்கள் நாட்டின் ஒற்றுமை மற்றும் ஒருமைப்பாட்டைப் காப்பதற்கான வலுவான தூணாக இருப்பதாக அவர் கூறினார். இப்போதைய என்சிசி மாணவர்கள், அடுத்த 25 ஆண்டுகளில் நாட்டை ஒரு புதிய உயரத்திற்கு கொண்டு செல்வதிலும் தேசத்தை தன்னிறைவு மற்றும் வளர்ச்சியடைந்ததாக மாற்றுவதிலும் முக்கியப் பங்காற்றுவார்கள் என்று அவர் கூறினார்.
இளைஞர்களுக்காக பிரதமர் திரு நரேந்திர மோடி தலைமையிலான அரசு எடுத்துள்ள முன் முயற்சிகளைப் பட்டியலிட்ட பாதுகாப்புத் துறை இணையமைச்சர் இந்தியாவில் இளைஞர்களுக்கு புதிய வாய்ப்புகள் அதிகரித்துள்ளதாக கூறினார். டிஜிட்டல் புரட்சி, ஸ்டார்ட் அப் புரட்சி என அனைத்திலும் இளைஞர்கள் மிகப்பெரிய பலனை பெற்று வருகின்றனர் என்று அவர் தெரிவித்தார். பாதுகாப்புத் துறையில் மேற்கொள்ளப்படும் சீர்திருத்தங்கள் இளம் தலைமுறையினருக்கு புதிய வாய்ப்புகளையும் வழங்குகின்றன என்று அவர் கூறினார்.
என்.சி.சி மாணவர்களின் ஆர்வத்தையும் மன உறுதியையும் பாராட்டிய இணை அமைச்சர் திரு அஜய் பட் அவர்களுக்கு நினைவுப் பரிசுகளையும் வழங்கினார் .
பாதுகாப்பு அமைச்சகம்
பாதுகாப்பு அமைச்சகத்தின் ‘பாதுகாப்புத்துறையில் தற்சார்பு-செயல்பாட்டுக்கு அழைப்பு’ என்ற பட்ஜெட்டுக்கு பிந்தைய இணையவழி கருத்தரங்கு நாளை நடைபெறவுள்ளது
பாதுகாப்பு அமைச்சகம் தொடர்பாக மத்திய பட்ஜெட் 2022-23-ல் பாதுகாப்பு துறையில் தற்சார்புக்கு கூடுதல் முக்கியத்துவம் அளிக்கப்பட்டுள்ளது. பட்ஜெட்டில் அறிவிக்கப்பட்டிருப்பதற்கு ஏற்ப ‘பாதுகாப்புத்துறையில் தற்சார்பு-செயல்பாட்டுக்கு அழைப்பு’ என்ற பட்ஜெட்டுக்கு பிந்தைய இணையவழி கருத்தரங்கிற்கு பாதுகாப்பு அமைச்சகம் ஏற்பாடு செய்துள்ளது. பாதுகாப்பு துறையில் அரசின் பல்வேறு முயற்சிகளை முன்னெடுத்துச்செல்ல சம்பந்தப்பட்ட அனைவரையும் ஈடுபடுத்துவது இந்த இணையவழி கருத்தரங்கின் நோக்கமாகும்.
இந்தக் கருத்தரங்கு 2022 பிப்ரவரி 25 அன்று காலை 10.30 மணியிலிருந்து பிற்பகல் 14.15 மணி வரை நடைபெறும். பிரதமர் திரு நரேந்திர மோடி தொடக்கவுரை நிகழ்த்துவார். பாதுகாப்பு அமைச்சகம், பாதுகாப்பு தொழில்துறை, பி்ற தொழில்துறை, புதிய தொழில்கள், கல்வித்துறை, பாதுகாப்பு வழித்தடங்கள் நிர்வாகம் ஆகியவற்றை சேர்ந்த உரையாளர்கள் மற்றும் நிபுணர்களுடன் குழு விவாதங்கள், கலந்துரையாடல்கள் இந்தக் கருத்தரங்கில் இடம்பெறும். நிறைவு அமர்வுக்கு பாதுகாப்பு அமைச்சர் திரு ராஜ்நாத் சிங் தலைமை தாங்குவார். பாதுகாப்புத் தளவாட உற்பத்தித்துறையின் யூடியூப் அலைவரிசையில் இந்த கருத்தரங்கு நேரலையாக ஒளிபரப்பாகும்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1800755
விவசாயத்துறை அமைச்சகம்
குடியரசுத் தலைவர் திருமதி திரௌபதி முர்மு புதுதில்லியில் 'விவசாயிகளின் உரிமைகள் குறித்த முதல் உலகளாவிய கருத்தரங்கை இன்று தொடங்கி வைத்தார்
புதுதில்லியில் உள்ள தேசிய வேளாண் அறிவியல் நிறுவனத்தின் மாநாட்டு மையத்தில் இன்று  நடைபெற்ற விழாவில், இந்தியக் குடியரசுத் தலைவர் திருமதி திரௌபதி முர்மு முதல் 'விவசாயிகளின் உரிமைகள் குறித்த உலகளாவிய கருத்தரங்கை' தொடங்கி வைத்தார்.
நிகழ்ச்சியில் பேசிய திருமதி திரௌபதி முர்மு, இந்த மதிப்புமிக்க கூட்டத்தை நடத்துவதற்கு இந்தியாவை தேர்ந்தெடுத்ததற்காக ஏற்பாட்டாளர்களை பாராட்டினார். இந்தியாவின் கலாச்சாரம் மற்றும் பாரம்பரியங்களில் ஆழமாக வேரூன்றிய தத்துவமான "வசுதைவ குடும்பகம்"  என்ற அடிப்படையில் இந்த கருத்தரங்கில் பங்கேற்கும் பிரதிநிதிகளை வரவேற்பதாக அவர் கூறினார். விவசாயிகளின் உரிமைகளையும் எதிர்காலத்தையும் பாதுகாப்பது நமது கடமை என்று குடியரசுத் தலைவர் கூறினார்.
நிகழ்ச்சியில் பேசிய மத்திய வேளாண் துறை அமைச்சர் திரு. நரேந்திர சிங் தோமர், விவசாயிகள் உரிமைகள் ஆணையம்  ஆணையம் மற்றும் இந்திய வேளாண் ஆராய்ச்சி கவுன்சில் , ஐசிஏஆர்-இந்திய வேளாண் ஆராய்ச்சி நிறுவனம்  மற்றும் ஐசிஏஆர்-தேசிய தாவர மரபணு வளங்கள் தாங்கள் அமைப்பு  ஆகியவை இணைந்து செயல்படுவதாக தெரிவித்தார். வேளாண் பல்லுயிர் பாதுகாப்பு என்பது ஒரு கடமை மட்டுமல்ல என்றும் அது இன்றியமையாத தேவையாகும் என்றும் அவர் கூறினார். நமது விவசாயிகளின் முயற்சியால் நமது நாட்டின் விவசாய பாரம்பரியம் செழித்து வளர்ந்துள்ளது என்று திரு நரேந்திர சிங் தோமர் குறிப்பிட்டார்.
2001 ஆம் ஆண்டின் தாவர ரகங்கள் மற்றும் விவசாயிகளின் உரிமைகள் பாதுகாப்புச் சட்டத்தின்  மூலம் தாவர ரகப் பதிவில் விவசாயிகளின் உரிமைகளை கொண்டு வந்த உலகின் முதல் நாடு இந்தியா என்று வேளாண் துறை செயலாளர் திரு மனோஜ் அஹுஜா தெரிவித்தார். பி.பி.வி.எஃப்.ஆர் ஆணையத்தின் தலைவர் டாக்டர் டி.மொஹாபத்ரா வரவேற்புரை நிகழ்த்தினார் மற்றும் ஜி.எஃப்.எஸ்.ஆரின் தோற்றம் மற்றும் எதிர்பார்ப்புகள் குறித்து விளக்கினார்.
2023 செப்டம்பர் 12 முதல் 15 வரை இந்தியா இந்த கருத்தரங்கை நடத்துகிறது. இதில் உலகெங்கிலும் உள்ள விவசாய அமைப்புகள், கொள்கை வகுப்பாளர்கள், விஞ்ஞானிகள், ஆராய்ச்சி மாணவர்கள், தொழில்துறை பிரதிநிதிகள், அரசு அதிகாரிகள், அரசு சாரா அமைப்புகள், சட்ட வல்லுநர்கள் மற்றும் சிவில் சமூகத்தினர் உட்பட 59 நாடுகளைச் சேர்ந்த 700 க்கும் மேற்பட்ட பிரதிநிதிகள் கலந்து கொண்டுள்ளனர். புதுமையான அணுகுமுறைகள், பயனுள்ள கொள்கைகள், சிறந்த நடைமுறைகள், அறிவுப்பகிர்வு மற்றும் அனுபவ பகிர்வு குறித்த விவாதங்கள் மூலம் விவசாயிகளின் உரிமைகளை நிலைநாட்டுவதை இந்த கருத்தரங்கு நோக்கமாகக் கொண்டுள்ளது.
உள்துறை அமைச்சகம்
மூன்றாவது தேசிய ஊட்டச்சத்து மாதத்தில், ஊட்டச்சத்து குறைபாடில்லாத இந்தியாவுக்கு பங்களிக்க அனைத்து மக்களும் சபதமெடுக்க வேண்டுமென்று மத்திய உள்துறை அமைச்சர் திரு அமித் ஷா வேண்டுகோள்
மூன்றாவது தேசிய ஊட்டச்சத்து மாதத்தில், ஊட்டச்சத்து குறைபாடில்லாத இந்தியாவுக்கு பங்களிக்க அனைத்து மக்களும் சபதமெடுக்க வேண்டுமென்று மத்திய உள்துறை அமைச்சர் திரு அமித் ஷா வேண்டுகோள் விடுத்துள்ளார். இது குறித்து தனது சுட்டுரை பக்கத்தில் பதிவுகளை வெளியிட்டுள்ள அவர், "குழந்தைகள், கர்ப்பிணிப் பெண்கள் மற்றும் பாலூட்டும் தாய்மார்களுக்கு போதுமான ஊட்டச்சத்தை உறுதி செய்வது பிரதமர் திரு நரேந்திர மோடியின் முன்னுரிமையாக என்றுமே இருந்து வருகிறது", என்றார்.
"பிரதமரால் 2018-இல் தொடங்கப்பட்ட ஊட்டச்சத்து திட்டம், நாட்டிலிருந்து ஊட்டச்சத்து குறைபாட்டை விரட்டுவதில் வரலாறு காணாத பணியை செய்கிறது", என்று மத்திய உள்துறை அமைச்சர் கூறினார்.
"இந்த ஊட்டச்சத்து மாதம் 2020-இல், ஊட்டச்சத்து குறைபாடுள்ள குழந்தைகளுக்கு முழுமையான ஊட்டச்சத்தை வழங்குவதற்கான தீவிர பிரச்சாரத்தில் பிரதமர் திரு நரேந்திர மோடி தலைமையிலான அரசு கவனம் செலுத்தும்," என்று திரு அமித் ஷா தெரிவித்தார்.
"இந்தத் திட்டத்தை மேலும் வலுப்படுத்துவதற்கு நாம் அனைவரும் சபதமெடுத்து, ஊட்டச்சத்து குறைபாடில்லா இந்தியா உருவாக நமது பங்கினை அளிப்போம்," என்று மத்திய உள்துறை அமைச்சர் கூறினார்.
செப்டம்பர் 2020-இல் கொண்டாடப்படும் தேசிய ஊட்டச்சத்து மாதத்தின் நோக்கம், குழந்தைகளிடையே நிலவும் ஊட்டச்சத்து குறைபாட்டைக் களைவதும், பெண்கள் மற்றும் அனைவருக்கும் ஆரோக்கியம் மற்றும் ஊட்டச்சத்தை உறுதி செய்வதுமாகும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651945
பிரதமர் அலுவலகம்
இங்கிலாந்து அரசர் மூன்றாம் சார்லசுடன் பிரதமர் தொலைபேசி மூலம் உரையாடல்
இங்கிலாந்து அரசர் மூன்றாம் சார்லசுடன் பிரதமர் திரு நரேந்திர மோடி இன்று தொலைபேசி மூலம் உரையாடினார். மூன்றாம் சார்லஸ் இங்கிலாந்து அரசராக பதவி ஏற்ற பிறகு, பிரதமர் முதல் முறையாக தொலைபேசி மூலம் உரையாடி சிறந்த முறையில் கோலோச்சுவதற்காக தமது வாழ்த்துகளைத் தெரிவித்தார்.
இரு நாட்டுக்கும் முக்கியத்துவம் வாய்ந்த விஷயங்கள் இந்த உரையாடலில் இடம் பெற்றிருந்தது. குறிப்பாக காலநிலை மாற்றம் குறித்த நடவடிக்கை, பல்லுயிர் பாதுகாப்பு, எரிசக்தி மாற்றத்திற்கு நிதி உதவி செய்வதற்கான புத்தாக்க தீர்வுகள் போன்றவைகள் இதில் அடங்கும். இந்த விஷயங்களில் இங்கிலாந்து அரசரின் அக்கறை மற்றும் இணைந்து செயலாற்றும் தன்மை குறித்து பிரதமர் தனது பாராட்டுதல்களைத் தெரிவித்துள்ளார்.
இந்தியாவின் ஜி-20 தலைமைத்துவத்தின் முக்கியத்தும் குறித்து இங்கிலாந்து அரசருக்கு சுருக்கமாக பிரதமர் விளக்கம் அளித்துள்ளார். குறிப்பாக டிஜிட்டல் முறையில் பொதுமக்கள் சேவைகளை பரவலாக்குவது தொடர்பான நடவடிக்கைகள் சம்பந்தமாக பிரதமர், தெளிவுப்படுத்தியுள்ளார். மேலும், சுற்றுச்சூழலுக்கு தகுந்த வாழ்வியல் முறைத்திட்டத்தை இந்தியா எவ்விதம் முன்னெடுத்து செல்கிறது என்பது பற்றியும் இங்கிலாந்து அரசரிடம் எடுத்துக் கூறினார்.
இங்கிலாந்தில் உள்ள இந்திய வம்சாவழியினர், இரு நாடுகளுக்கும் இடையே ஒரு இணைப்புப் பாலமாக செயல்பட்டு இருதரப்பு உறவுகளை மேம்படுத்தும் வழியில் சிறப்பாக செயல்பட்டு வருவதாக தலைவர்கள் தெரிவித்துள்ளனர்.
(SM/GS/KPG/PK
குறு சிறு மற்றும் நடுத்தர தொழில் துறை அமைச்சகம்
நாட்டில் உள்ள தொழில்நுட்ப மையங்கள் தமிழ்நாட்டின் ஸ்ரீபெரும்புதூரில் ரூ. 197.26 கோடி செலவில் பொதுப் பொறியியல் நிறுவனம் அமைக்கப்படும்
மத்திய அரசின் குறு, சிறு மற்றும் நடுத்தரத் தொழில்கள்  அமைச்சகம், 1967 முதல் 1999 வரை, பொதுப் பொறியியல், ஆட்டோமேஷன், கைக் கருவிகள், பிளாஸ்டிக், வாகன உதிரிபாகங்கள், மின்சாரம் மற்றும் மின்னணு பொருட்கள், விளையாட்டு பொருட்கள், தோல் மற்றும் காலணிகள், நறுமணம் மற்றும் சுவையூட்டிகள் போன்ற துறைகளில் கருவி அறைகள் 10, தொழில்நுட்ப மேம்பாட்டு மையங்கள் 8, என நாடு முழுவதும் 18 தொழில்நுட்ப மையங்களை நிறுவியது. இவற்றில் சென்னையில் உள்ள மத்திய காலணி பயிற்சி  நிறுவனமும் ஒன்றாகும். இவற்றின் முதன்மை நோக்கம் நாட்டில் உள்ள தொழில்களை, குறிப்பாக எம்.எஸ்.எம்.இ.க்களை ஆதரிப்பதாகும்.
எம்.எஸ்.எம்.இ.க்களுக்கு சேவை செய்வதில் தற்போதுள்ள 18 தொழில்நுட்ப மையங்களின் வெற்றியைக் கருத்தில் கொண்டு, நாடு முழுவதும் அதிக மையங்களை அமைப்பதன் மூலம் அவற்றின் வலைப்பின்னலை வலுப்படுத்துவதற்கான தேவை உணரப்பட்டது. அதன்படி, தொழில்நுட்ப மைய அமைப்புகள் திட்டத்தின்  கீழ், நாடு முழுவதும் 15 புதிய தொழில்நுட்ப மையங்கள் நிறுவப்படுகின்றன
தொழில்நுட்ப மையங்களை அமைக்கும்போது அரசு எதிர்கொள்ளும் சவால்கள் பின்வருமாறு:
• தொழில்நுட்ப மையங்கள் அமைக்க மாநில அரசு நிலம் ஒதுக்குவதில் தாமதம்;
• கட்டுமானப் பணிகளைத் தொடங்குவதற்குப் பல்வேறு உள்ளாட்சி அமைப்புகளின் அனுமதிகளைப் பெறுவதில் தாமதம்;
• கொவிட் 19 காரணமாக, உலகளாவிய மதிப்புத் தொடர் பாதிக்கப்பட்டது. இதன் விளைவாக இயந்திரங்களின் தாமதமான விநியோகம் ஏற்பட்டது;
• கொவிட்-19 பரவல் மற்றும் அதைத் தொடர்ந்து ஏற்பட்ட ஊரடங்கு காரணமாக பல்வேறு இடங்களில் கட்டுமானப் பணிகள் பாதிக்கப்பட்டன;
• முழுமையான இயந்திரங்கள் தயாரிக்கத் தேவையான பல்வேறு பாகங்கள் இறக்குமதி செய்யப்பட வேண்டிய நிலையில், துறைமுகத்தில் நீண்ட காலமாக அனுமதி வழங்கப்படாததால் அது குறித்த நேரத்தில் நடைபெறவில்லை. இது உற்பத்தியையும் விநியோகத்தையும் தாமதப்படுத்தியது.
தற்போது தொழில்நுட்ப மைய அமைப்புகள் திட்டத்தின்  கீழ், 15 புதிய தொழில்நுட்ப மையங்கள் நிறுவப்படுகின்றன. இவற்றில் ஒன்றாக ரூ. 197.26 கோடி செலவில் ஸ்ரீபெரும்புதூரில் பொதுப் பொறியியல் நிறுவனம் அமைக்கப்படும். புதுச்சேரியில் ரூ. 121.57 கோடி செலவில் மின்னணு முறை வடிவமைப்பு மற்றும் உற்பத்தி  நிறுவனம் அமைக்கப்படவுள்ளது.
இத்தகவலை குறு, சிறு மற்றும் நடுத்தரத் தொழில்கள் துறை இணையமைச்சர் திரு பானு பிரதாப் சிங் வர்மா மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 157.36 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 157.36 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.75 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789541
உணவுப் பதப்படுத்துதல் தொழிற்சாலைகள் அமைச்சகம்
பிரதம மந்திரி உணவு பதப்படுத்துதல் சிறு தொழில்களை முறைப்படுத்தும் திட்டம் பிராந்தியத்தில் உணவு பதப்படுத்தும் தொழிலுக்கு பயனளிக்கும் வகையில் வடகிழக்கில் இயற்கை உணவு உற்பத்தியை மேம்படுத்துகிறது: ராமேஸ்வர் டெலி.
PM FME  திட்டம் இயற்கை உணவு உற்பத்தியை மேம்படுத்துவதாகவும், வடகிழக்கு மாநிலங்களில் உணவு பதப்படுத்தும் தொழில் பெருமளவில் பயனடைவதாகவும் உணவு பதப்படுத்தும் தொழில்கள் துறை அமைச்சர் திரு ராமேஸ்வர் தேலி தெரிவித்துள்ளார். ‘சப்னோ கி உதான்’ காணொளி வெளியீட்டு விழாவில் உரையாற்றிய திரு டெலி, PM FME திட்டம் மற்றும் விரிவாக்கப்பட்ட பசுமை செயல்பாட்டு திட்டங்கள் சுயசார்ப்பு இந்தியாவின் கீழ் தொடங்கப்பட்ட இது இந்தியப் பொருளாதாரத்தில் குறிப்பிடத்தக்க பங்களிப்பை வழங்கும் விவசாயிகளுக்கும் சிறு தொழில்முனைவோருக்கும் நேரடியாகப் பயனளிக்கும். அவர் மேலும் கூறுகையில், கிராமப்புறங்களில் சுமார் 55 லட்சம் மக்களுக்கு உணவு பதப்படுத்தும் தொழில் வேலைவாய்ப்பு அளிக்கிறது, மேலும் கோவிட்-19 நெருக்கடியின் போது தங்கள் கிராமங்களுக்கும், வீடுகளுக்கும் திரும்பிய மக்களுக்கு இந்தத் துறை குறிப்பாக நம்பிக்கையை அளிக்கும் வண்ணம் உள்ளது. ஒழுங்கமைக்கப்படாத உணவு பதப்படுத்தும் பிரிவுகளை ஒருங்கிணைப்பதே அரசாங்கத்தின் நோக்கமாகும் என்றும் திரு டெலி கூறினார்.
மேலும், இந்தத் திட்டத்தின் கீழ், பழங்கள் மற்றும் காய்கறிகளை, குளிர் சாதன சேமிப்புக் கிடங்குகளில் சேமிக்கவும், சந்தைப்படுத்தவும் வர்த்தக வசதிகள் வழங்கப்படும் என்று திரு ராமேஷ்வர் தேலி தெரிவித்துக் கொண்டார். சுயசார்ப்பு இந்தியாவின் கீழ் தொடங்கப்பட்ட புதிய திட்டங்களின் உதவியுடன் பண்ணை விளைபொருள்களின் பதப்படுத்துதலை அதிகரிக்க வேண்டும் என்று டெலி கூறினார்.
இந்தத் திட்டத்தின் விவரங்களை வழங்கிய திரு டெலி, விரிவாக்கப்பட்ட பசுமை செயல்பாட்டுத் திட்டத்தின் கீழ், இப்போது அனைத்து வகையான பழங்கள் மற்றும் காய்கறிகளும் சேர்க்கப்பட்டுள்ளன என்று தெரிவித்தார். இந்தத் திட்டம் நிலையான விலையை வழங்குவதுடன் விவசாயிகளுக்கு நியாயமான வருவாய் ஈட்ட உதவும். இந்தத் திட்டத்தின் கீழ் பழங்கள் மற்றும் காய்கறிகளைக் கொண்டு செல்ல 50 சதவீத மானியம் வழங்கப்படும் என்றும் அவர் கூறினார். உணவு பதப்படுத்தும் தொழில் அமைச்சகத்தின் இரண்டு திட்டங்களும் வேலைவாய்ப்பு உருவாக்கவும், பண்ணை விளைபொருள்கள் வீணாவதைக் குறைக்கவும், சிறுதொழில்களை முறைப்படுத்தவும் மற்றும் விவசாயிகளுக்கு நியாயமான வருமானத்தை வழங்குவதிலும் குறிப்பிடத்தக்கப் பங்களிப்பை வழங்கும் என்று அவர் கூறினார்.
சிறப்பு சேவைகள் மற்றும் கட்டுரைகள்
37.14 லட்ச ரூபாய் மதிப்புடைய தங்கம், ரூ.38. 47 லட்சம் மதிப்புடைய வெளிநாட்டு கரன்சி ஆகியவற்றை சென்னை விமான நிலைய சுங்கத்துறையினர் கைப்பற்றினர்
சென்னை விமான நிலைய சுங்கத்துறையினர் தங்களுக்கு கிடைத்த ரகசிய தகவலின்படி, இண்டிகோ ஏர்லைன்ஸ் விமானம் மூலம் கோலாலம்பூரிலிருந்து 6.01.2023 அன்று சென்னை வந்த ஆண் பயணி ஒருவரை சோதனை செய்தனர். அப்போது 760 கிராம் எடையிலான 37.14 லட்சம் ரூபாய் மதிப்புடைய தங்கத்தை அவர் மறைத்து எடுத்து வந்தது கண்டுபிடிக்கப்பட்டதையடுத்து சுங்கத்துறையினர் அதனை மீட்டனர்.
மற்றொரு சம்பவத்தில் கொழும்பிலிருந்து இண்டிகோ ஏர்லைன்ஸ் விமானம் மூலம் சென்னை வந்த இரண்டு பெண் பயணிகளை சுங்கத்துறையினர் சோதனை செய்ததில் அவர்கள் மறைத்து வைத்திருந்த 38.47 லட்சம் ரூபாய் மதிப்புடைய வெளிநாட்டு கரன்சிகளை பறிமுதல் செய்தனர்.
இதுகுறித்து அவர்களிடம் விசாரணை நடைபெற்று வருகிறது. இந்த தகவலை சென்னை சர்வதேச விமான நிலையத்தின் சுங்கத்துறை கூடுதல் ஆணையர் திரு கே பி ஜெயகர் தெரிவித்துள்ளார்.
ரெயில்வே அமைச்சகம்
ஒற்றுமை வாரத்தை கொண்டாடுகிறது தேசிய ரயில் அருங்காட்சியகம்: இன்று முதல் நவம்பர் 14ம் தேதி வரை சர்தார் வல்லபாய் படேல் கண்காட்சி
சர்தார் படேல் பற்றிய கண்காட்சியை அமைத்து ஒற்றுமை வாரத்தை, இன்று முதல் நவம்பர் 14ம் தேதி வரை இந்திய ரயில்வேயின் தேசிய ரயில் அருங்காட்சியகம் கொண்டாடுகிறது. இந்த கண்காட்சி தில்லியில் இன்று காலை 10 மணிக்கு தொடங்கியது.
இந்திய மாநிலங்களை ஒருங்கிணைக்க, முக்கிய முயற்சிகள் மேற்கொண்டதற்காக சர்தார் வல்லபாய் படேல் நினைவு கூறப்படுகிறார். இந்தியாவின் இரும்பு மனிதரின் உத்வேகம் தரும் வாழ்க்கைப் பயணம், நாட்டை இணைக்கும் இந்திய ரயில்வேயின் இரும்புப் பாதைகளை நினைவு படுத்துகிறது. ஆகையால், விடுதலையின் அம்ரித் மகோத்ஸவத்தின் ஒரு பகுதியாக, இந்த கண்காட்சி மூலம் தேசிய ரயில் அருங்காட்சியகம் புகழாரம் சூட்டுகிறது. இந்த கண்காட்சி, 2021 நவம்பர் 14ம் தேதி வரை, திறந்திருக்கும்.
இந்த நிகழ்ச்சிக்காக, சர்தார் படேலின் பங்களிப்பை கொண்டாட பொது மக்களுக்கு தேசிய ரயில் அருங்காட்சிகம் அழைப்பு விடுக்கிறது மற்றும் இந்திய ரயில்வே நாட்டை ஒன்றாக இணைக்கிறது.
தகவல் மற்றும் ஒலிபரப்பு அமைச்சகம்
தொலைத்தொடர்பு துறை இலவச இணைய சேவையை அளிக்கவில்லை
அனைத்துப் பயனர்களுக்கும் 3 மே, 2020 வரை இலவச இணைய சேவையை தொலைத்தொடர்பு துறை அளிக்கவில்லை என்று பத்திரிகை தகவல் அலுவலகத்தின் உண்மை கண்டறியும் பிரிவு சுட்டுரை ஒன்றில் இன்று தெரிவித்துள்ளது. வீட்டிலிருந்து வேலை செய்வதை ஊக்குவிப்பதற்காக இலவச இணைய சேவையை தொலைத்தொடர்பு துறை அனைவருக்கும் வழங்குகிறது என்றும், ஒரு குறிப்பிட்ட சுட்டியை அழுத்தினால் அதைப் பெறலாம் என்றும் ஒரு தவறான தகவல் உலா வந்தது. அந்தத் தகவல் பொய்யானது என்றும், அந்தச் சுட்டி மோசடியானது என்றும் பத்திரிகை தகவல் அலுவலகத்தின் உண்மை கண்டறியும் பிரிவு தெரிவித்துள்ளது.
https://twitter.com/PIBFactCheck/status/1252933594579824643?s=20
இதற்கிடையே, ஊழியர்களுக்கு கொவிட் -19 தொற்று கண்டறியப்பட்டால், அவர்கள் பணிபுரியும் நிறுவனத்தின் இயக்குநர்கள் மற்றும் நிர்வாகத்தின் மீது சட்டப்பூர்வமான நடவடிக்கை எடுக்கப்படும் என்று வந்த ஊடகச் செய்திகளில் உண்மை இல்லை என உள்துறை அமைச்சகம் தெரிவித்துள்ளது. வேலையில் அமர்த்துபவரின் ஒப்புதலோடும், அவருக்கு தெரிந்தோ அல்லது கவனக்குறைவாலோ குற்றம் நடந்தால் மட்டுமே அபராதம் விதிக்கப்படலாம் என வழிகாட்டுதல்கள் கூறுகின்றன. இது குறித்த பத்திரிகை தகவல் அலுவலகத்தின் உண்மை கண்டறியும் பிரிவின் சுட்டுரையை கீழே காணலாம்.
https://twitter.com/PIB_India/status/1252861361777897472?s=20
உள்துறை அமைச்சகத்தின் செய்தித் தொடர்பாளரின் விளக்கம் கீழ்கண்ட சுட்டுரையில் காணலாம்.
https://twitter.com/PIBHomeAffairs/status/1252897072526704640?s=20
கொரோனா வைரஸ் பரவலால் அனைத்து உணவகங்களையும் 15 அக்டோபர், 2020 வரை மூடி வைக்குமாறு கேட்டுக்கொண்டு சுற்றுலா அமைச்சகம் கடிதம் அனுப்பவில்லை என்று மீண்டும் ஒரு முறை பத்திரிகை தகவல் அலுவலகத்தின் உண்மை கண்டறியும் பிரிவு தனது இன்னொரு பதிலில் தெளிவுபடுத்தியுள்ளது.
https://twitter.com/PIBFactCheck/status/1252888187363442689?s=20
உள் நாட்டு அஸ்ஸாம் மக்களின் நோய் எதிர்ப்பு சக்தியைப் பற்றி இந்திய மருத்துவ ஆராய்ச்சிக் கழகம் ஆய்வு எதையும் மேற்கொள்ளவில்லை என்று பத்திரிகை தகவல் அலுவலகத்தின் அஸ்ஸாம் பிராந்தியப் பிரிவு தெரிவித்துள்ளது. உள் நாட்டு அஸ்ஸாம் மக்கள் தங்களது நோய் எதிர்ப்பு சக்தி காரணாமாக கொவிட் 19ஆல் பாதிக்கப்படவில்லை என்றும், அவர்களது மரபணுக்களைக் குறித்து ஆய்வு செய்ய இந்திய மருத்துவ ஆராய்ச்சிக் கழகத்தை இந்த தகவல் தூண்டியுள்ளது எனக் கூறிய சுட்டுரைக்கு, உண்மையை கண்டறிந்து பதிலளிக்கும் விதமாக அஸ்ஸாம் பிராந்தியப் பிரிவு இந்த சுட்டுரை அமைந்தது. https://twitter.com/PIB_Guwahati/status/1252932862971707392?s=20
பாதுகாப்பு அமைச்சகம்
இந்திய விமானப்படை மற்றும் ட்ரோன் கூட்டமைப்பு இணைந்து பாரத் ட்ரோன் சக்தி 2023 ஐ நடத்துகிறது
ட்ரோன் தொழில்நுட்பம், செயல்திறனை அதிகரிப்பதன் மூலமும், அபாயத்தைக் குறைப்பதன் மூலமும், திறனை மேம்படுத்துவதன் மூலமும் சிவில் மற்றும் பாதுகாப்புத் துறைகளில் புரட்சியை ஏற்படுத்தியுள்ளது. இந்தியாவில் ட்ரோன்களின் பயன்பாடு அதிகரித்து வருகிறது - இராணுவத்திலும், சிவில் களத்திலும். உளவு கண்காணிப்பு மற்றும் உளவு நடவடிக்கைகளுக்கு இந்திய விமானப்படை தொலைவிலிருந்து இயக்கப்படும் விமானங்களை பரவலாகப் பயன்படுத்துகிறது. மெஹர் பாபா திரள் ட்ரோன் போட்டி போன்ற முன்னெடுப்புகளால் இந்தியாவில் ட்ரோன் வடிவமைப்பு மற்றும் மேம்பாட்டு திறன் வெளிப்படுத்தப்படுகிறது. இந்தப் போட்டியின் அடுத்தகட்ட பணிகள் தற்போது நடைபெற்று வருகின்றன.
இந்த ஆளில்லா தளங்களைப் பயன்படுத்துவதில் அதன் வளமான அனுபவத்தைப் பயன்படுத்த, இந்திய விமானப்படை இந்திய ட்ரோன் கூட்டமைப்புடன் இணைந்து 'பாரத் ட்ரோன் சக்தி 2023' ஐ நடத்துகிறது. 2023 செப்டம்பர் 25 மற்றும் 26-ம் தேதிகளில் நடைபெறும் இந்த நிகழ்வு ஹிண்டனில்  உள்ள இந்திய விமானப்படையின் விமானப்படை தளத்தில் நடத்தப்படும். அங்கு இந்திய ட்ரோன் தொழில் நேரடி வான்வழி செயல்விளக்கங்கள் அளிக்கப்படும்.
இந்த நிகழ்ச்சியில் மத்திய அரசு, மாநிலங்களின், பொது மற்றும் தனியார் தொழில்கள், ஆயுதப்படைகள், துணை ராணுவப் படைகள், நட்பு நாடுகளின் பிரதிநிதிகள், கல்வியாளர்கள் மற்றும் மாணவர்கள் மற்றும் ட்ரோன் ஆர்வலர்கள் உட்பட சுமார் 5,000 பேர் பங்கேற்பார்கள் என்று எதிர்பார்க்கப்படுகிறது. மிக முக்கியமாக, 'பாரத் ட்ரோன் சக்தி 2023' நிகழ்ச்சி 2030-க்குள் உலகளாவிய ட்ரோன் மையமாக மாறுவதற்கான இந்தியாவின் உறுதிப்பாட்டை ஊக்குவிக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1955079
குடியரசுத் துணைத் தலைவர் செயலகம்
மக்களவைத் தேர்தலில் தெளிவான தீர்ப்பை வழங்கியமைக்காக இந்திய மக்களுக்கு குடியரசுத் துணைத் தலைவர் வாழ்த்து
சுமூகமாகவும், திறம்படவும் தேர்தலை நடத்திய தேர்தல் ஆணையத்திற்கும் பாராட்டு
மக்களவைத் தேர்தலில் இந்திய மக்கள் தெளிவான, தீர்க்கமான முடிவை அளித்தமைக்காக குடியரசுத் துணைத் தலைவர் திரு. எம்.வெங்கையா நாயுடு வாழ்த்து தெரிவித்துள்ளார். கட்சி கண்ணோட்டத்தை மறந்து, செழுமைமிக்க ஜனநாயக பாரம்பரியத்தின் அடிப்படையை தொடர்ந்து வலுப்படுத்துவோம் என்று தனது வாழ்த்து செய்தியில் குடியரசுத் துணைத் தலைவர் கூறியிருக்கிறார்.
அவரது வாழ்த்துச் செய்தி பின்வருமாறு:
நிலையான அரசு அமைவதற்கு தெளிவான, திட்டவட்டமான தீர்ப்பை தேர்தலில் வழங்கிய இந்திய மக்களுக்கு எனது வாழ்த்துக்கள்.
திறம்படவும், சுமூகமாகவும் தேர்தலை நடத்தியமைக்காக தேர்தல் ஆணையத்திற்கும் பாராட்டுக்களை தெரிவித்துக் கொள்கிறேன்.
மக்களின் நம்பிக்கையை பெற்று இந்த தேர்தலில் வெற்றி பெற்ற கட்சிகளுக்கும், வேட்பாளர்களுக்கும் வாழ்த்துக்களை தெரிவித்துக் கொள்கிறேன்.
எந்த கட்சியை சார்ந்திருந்தாலும் செழுமைமிக்க ஜனநாயக பாரம்பரியத்தின் அடிப்படையை மேலும் ஆழமாக்கி வளர்ச்சி, சீர்திருத்தம் மக்களின் வாழ்வில் மேம்பாடு ஆகிய லட்சியங்களை நிறைவேற்ற ஒருங்கிணைந்து பாடுபடுவோம்.
(Visitor Counter : 74
தொழிலாளர் மற்றும் வேலைவாய்ப்பு அமைச்சகம்
தொழிற்சாலைப் பணியாளர்களுக்கான நுகர்வோர் விலை குறியீட்டெண்
மத்திய தொழிலாளர் மற்றும் வேலை வாய்ப்பு அமைச்சகத்தின் கீழ் செயல்படும் தொழிலாளர் அமைப்பு, 2020 ஜூலை மாதத்திற்கான, தொழிற்சாலைப் பணியாளர்களுக்கான நுகர்வோர் விலைக் குறியீட்டெண்ணை வெளியிட்டுள்ளது. நாடெங்கிலும் உள்ள, தொழில்துறை முக்கியத்துவம் வாய்ந்த 78 மையங்களைச் சார்ந்த 289 சந்தைகளிலிருந்து, தேர்ந்தெடுக்கப்பட்ட பொருட்களுக்கான சில்லறை விலை தொடர்பான தகவல்கள் சேகரிக்கப்பட்டு, அதன் அடிப்படையில் இந்த குறியீட்டெண் வெளியிடப்படுகிறது.
ஜூலை மாதத்தில் தொழி்ற்சாலைப் பணியாளர்களுக்கான குறியீட்டெண் நான்கு புள்ளிகள் அதிகரித்து, 336 ஆக இருந்தது. விரிவான தகவல்களுக்கு : https://pib.gov.in/PressReleasePage.aspx?PRID=1649988
PIB Headquarters
அஞ்சல் குறை தீர்ப்பு முகாம்
அஞ்சல்துறையின் வடகோட்ட முதுநிலை கண்காணிப்பாளர் அலுவலகம், 13.12.2017  அன்று மதியம் 11.00 மணிக்கு அஞ்சல்குறை தீர்ப்பு முகாம் நடைபெற உள்ளது.
இந்த முகாம், புது எண்: 5, பழைய எண்: 3, நான்காவது மாடி, எத்திராஜ் சாலை, எழும்பூர், சென்னை – 600 008 என்ற முகவரியில் நடைபெற உள்ளது. சென்னை வட கோட்டத்திற்கு உட்பட்ட அஞ்சல்துறை சேவை தொடர்பான குறைகளைக் கடிதம் வாயிலாக 06.12.2017–க்குள் அனுப்பி வைக்கலாம்.
எரிசக்தி அமைச்சகம்
மத்திய மின்துறை அமைச்சர் திரு ஆர்.கே.சிங் தலைமையில் அமைச்சர்கள் நிலையிலான 14-வது தூய எரிசக்தி  அமைப்பின் கூட்டம் மற்றும் புதுமைக் கண்டுபிடிப்பு இயக்கlதின்  8-வது கூட்டம் கோவாவில் நடைபெற்றது
கோவாவில் தூய்மை எரிசக்தி தொடர்பான அமைச்சர்கள் நிலையிலான 14வது கூட்டம்  மற்றும் புதுமைக் கண்டுபிடிப்பு இயக்கத்தின் 8-வது கூட்டம் இன்று  மத்திய மின்சாரம் மற்றும் புதுப்பிக்கத்தக்க எரிசக்தித் துறை அமைச்சர் திரு. ஆர்.கே. சிங் தலைமையில் கோவாவில் தொடங்கியது. இதில் 30-க்கும் மேற்பட்ட நாடுகளின் அமைச்சர்கள், சர்வதேச அமைப்புகளின் பிரதிநிதிகள் கலந்து கொண்டனர்.
கூட்டத்தில் உரையாற்றிய மத்திய மின்துறை அமைச்சர் திரு ஆர்கே சிங், எரிசக்தி மாற்றத்திற்கான பாதையில் உள்ள தடைகள் மற்றும் அவற்றைக் கடப்பதற்கான வழிகள் குறித்து பேசினார். பருவநிலை மாற்றம் அனைவருக்கும் கவலை அளிப்பதாகவும் அதை எதிர்த்துப் போராட ஒவ்வொருவரும் பங்கு வகிக்க வேண்டும் என்றும் அவர் கேட்டுக் கொண்டார். இந்திய மக்களின் எளிமையான வாழ்க்கை முறை காரணமாக தனிநபர் கார்பன் உமிழ்வு இங்கு குறைவாக உள்ளது என்று அவர் தெரிவித்தார்.
2030-ம் ஆண்டுக்குள் எரிசக்தித் தேவையில் 50 சதவீதத்தை புதைபடிவமற்ற மூலங்களிலிருந்து பூர்த்தி செய்ய இந்தியா இலக்கு நிர்ணயித்துள்ளதாக அவர் கூறினார். 2030-ம் ஆண்டுக்குள் 500 ஜிகாவாட் புதுப்பிக்கத்தக்க எரிசக்தியை உற்பத்தி செய்ய வேண்டும் என்ற இலக்கை இந்தியா எட்டும் என்றும் அமைச்சர் திரு ஆர்.கே. சிங் தெரிவித்தார்.
நிதி ஆயோக் உறுப்பினர் டாக்டர் விஜய் குமார் சரஸ்வத் பேசுகையில், மனிதகுலத்தின் நிலையான எதிர்காலத்தை உறுதி செய்வதற்காக புதைபடிவ எரிபொருள்களைக் குறைக்க வேண்டியதன் அவசியத்தை எடுத்துரைத்தார்.
உலகளாவிய எரிசக்தி மாற்ற நடவடிக்கைகளில் இந்தியாவின் செயல்பாடுகளுக்கு அமெரிக்க எரிசக்தி அமைச்சர் திருமதி ஜெனிபர் எம் கிரான்ஹோம் பாராட்டுத் தெரிவித்தார்.
மிஷன் இன்னோவேஷன்  எனப்படும் புதுமைக் கண்டுபிடிப்பு இயக்கத்தின் தலைவர் டாக்டர் எலினோர் வெப்ஸ்டர், பருவநிலை மாற்ற நெருக்கடியை எதிர்கொள்வது குறித்து விளக்கினார். பிரேசில் எரிசக்தி அமைச்சர் திரு அலெக்சாண்டர் சில்வேராடி ஒலிவேரா, அடுத்த ஆண்டு ஜி 20 தலைமைப் பதவியுடன் எம்.ஐ அமைச்சர்கள் கூட்டத்தை நடத்தும் பொறுப்பை பிரேசில் ஏற்கும் என்று கூறினார்.
தூய்மையான எரிசக்தி தொழில்நுட்பத்தை மேம்படுத்தும் கொள்கைகள் மற்றும் திட்டங்களை ஊக்குவிப்பதற்கான, 29 நாடுகளின் உயர்மட்ட மன்றமாக தூய்மை எரிசக்தி அமைச்சர்கள் அமைப்பு  உள்ளது.
மிஷன் இன்னோவேஷன்  எனப்படும் புதுமைக் கண்டுபிடிப்பு இயக்கம் என்பது தூய்மையான எரிசக்தி புரட்சியை விரைவுபடுத்துவதற்கும், பாரிஸ் ஒப்பந்த இலக்குகளை நோக்கி முன்னேறுவதற்கும் 23 நாடுகள் மற்றும் ஐரோப்பிய ஆணையம்  அடங்கிய அமைப்பாகும்.
CEM / MI –ன் இணையதளம்: https://www.cem-mi-india.org/
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1941492